钦定古今图书集成/明伦汇编/氏族典/第385卷 > 李安远
## 钦定古今图书集成/明伦汇编/氏族典/第385卷 > 李安远

按《唐书李安远传》：“安远，夏州人。父彻，隋上柱国、云州
刺史。世为将家，以财雄。安远少无检，晚乃折节向书，
从士大夫，苟胜己，必倾心交之。袭爵城阳公，与王珪
最善，后补正平令。兵起，攻绛州，安远与陈叔达婴城
拒唐公素与安远善，及拔绛，授右翊卫统军，正平县
公。后从破突厥，进上柱国、右武卫大将军。数从秦王”
征讨，积功累封至广德郡公。贞观初，尝命统逻骑都
下督盗贼，历潞州都督、怀州刺史，皆以干用显。然急
刻少恩，由是损名。